Նոր կամրջի կառուցման աշխատանքները համակարգելու նպատակով վրացական կողմի հետ կազմակերպվել են մի շարք քննարկումներ, ինչպես անմիջական՝ կամրջի հատվածում, այնպես էլ տեսազանգերի միջոցով։ Կողմերը քննարկել են կամրջի կառուցման աշխատանքների կազմակերպմանը վերաբերող բնապահպանական, հնագիտական, երկրաբանական, սոցիալական ազդեցության, կամրջի շինարարության և տեխնիկական հսկողության, ենթակառուցվածքների տեղափոխման, մոտեցնող ճանապարհների կառուցման, սահմանի հատման, մաքսային, հարկային, գնումների գործընթացի, իրավական, պայմանագրերի կառավարման և այլ հարցեր։